text: Haderslev vil udnytte film-interesse
  09 marts 2015 kl. 19.55
  Haderslev vil udnytte den store interesse, som der er for filmen 9. april. Den havde mandag aften danske premiere i Haderslev. TV SYD var med direkte.
  
  - Vi skal være dygtige til at udnytte interessen. Måske med pakker, vi kalder 9. april-turen, hvor folk vises rundt, hvor filmen er optaget, siger borgmester H.P. Geil til TV SYD, som var med på den røde løber til Kosmorama.
  - Så folk kan se, at det ikke er kulisser ? eller Badehotellet. Historien har fundet sted her.
  Haderslev Kommune har bidraget med 1,5 mio. kr. til optagelserne.
  Også skuespillerne har mærket den interesse, filmen har haft i Haderslev.
  - En stor oplevelse at mærke, hvordan byen byder os velkommen, siger Pilou Asbæk, som spiller hovedrollen. Jeg er evig taknemmelig for den modetagelse.
  For skuespillerne betyder det meget, at filmen ikke er optaget i kulisser.
  - Kulisser vil altid være kulisser. Men det sekund, at disse gader og stræder er blevet beskudt af tyskerne, deet giver en autensitet og en realitet, som gør, at du ikke kan undgå ikke at være 100 pct. til stede.
  